als_Latn dik_Latn sag_Latn
Një memorandum i fundit nga FBI-ja pranon se Ushtria Amerikane, Departamenti i Energjisë, Departamenti i Shëndetësisë dhe i Shërbimeve Njerëzore, si dhe agjencitë e tjera qeveritare amerikane, ishin infiltruar nga përfitimi i qasjes në softuerët e Adobe.
Memorandumi, i cili është shpërndarë në të gjitha agjencitë e prekura, tregon se shkeljet në fakt kanë filluar në dhjetor të vitit 2012 dhe janë kryer nga grupi i hakerëve i njohur si Anonymous. Ata pastaj kanë lënë “dyer të pasme” në sistemet kompjuterike të qeverisë për të fituar qasje më vonë.
Memorandumi i FBI-së shpjegonte se si administratorët e sistemit mund të zbulonin nëse sistemet e tyre ishin komprometuar nga sulmi. Por ai gjithashtu shpreh pasiguri në lidhje me masën e dëmit.
“Shumica e ndërhyrjeve ende nuk janë bërë publike”, tha FBI-ja. “Nuk dihet saktësisht se sa sisteme kanë qenë të kompromentuara, por është një problem shumë i përhapur që duhet të adresohet”.
Vetëm në Departamentin e Energjisë, 104.000 punonjësve të qeverisë, kontraktuesve privatë, familjarëve të tyre dhe individëve të tjerë iu ishin vjedhur të dhënat e tyre personale, sipas një emaili të brendshëm nga shefi i stafit Kevin Knobloch.
Sulmet e Anonymous thuhet që janë të lidhura me rastin e Lauri Love. Love është hakeri i arrestuar nga policia e Britanisë së Madhe, i cili dyshohet për hakimin e sistemeve kompjuterike të NASA-s dhe Departamentit Amerikan të Shtetit, si dhe agjencive të tjera të rëndësishme shtetërore amerikane.
(Herë të lexuara: 2443)
als_Latn als_Latn als_Latn als_Latn als_Latn als_Latn als_Latn